Vyf gevonnis vir Jansenville-plaasmoord | Maroela Media
"Ricardo Lomberg (19) is effektief tot 20 jaar tronkstraf gevonnis en Nantheniel Blouw (22) is lewenslank plus 41 jaar tronkstraf opgelê," het kapt. Rochelle Carelse gesê. "'n 16-jarige, 'n 14-jarige en 'n 15-jarige is effektief tot 10 jaar tronkstraf elk gevonnis."
Die vyf het in Augustus by 'n huis op die plaas in Jansenville naby Graaff-Reinet ingebreek. Die boer, Owen Charles (70) is 21 keer met 'n skerp voorwerp gesteek en sy vrou, Janet (69), is met 'n bottel bewusteloos geslaan.
Die groep het met ses vuurwapens, 'n voertuig en huishoudelike ware gevlug. Hulle is twee dae later by 'n padblokkade in Knysna aangekeer ná 'n skietgeveg met die polisie.